คาวิกา โชจิ

คาวิกา โชจิ (Kawika Shoji; 11 พฤศจิกายน ค.ศ. 1987) เป็นนักกีฬาวอลเลย์บอลชาวอเมริกัน ปัจจุบันเล่นให้กับทีมชาติสหรัฐ และสโมสรอัสแซตซอแรซอเวียแชชุฟในตำแหน่งตัวเซต

**ประวัติ**
โชจิเริ่มต้นเล่นวอลเลย์บอลกับทีมโรงเรียนอิโอลานีในบ้านเกิดของเขา พ่อของเขาเดฟ โชจิ เป็นอดีตผู้ฝึกสอนของทีมวอลเลย์บอลฮาวายเรนโบว์วาเฮเนในการแข่งขันวอลเลย์บอลหญิงเอ็นซีเอเอ ดิวิชัน 1 และน้องชายของเขาเอริก โชจิ ซึ่งเป็นนักวอลเลย์บอลเช่นเดียวกัน
ในปี ค.ศ. 2004 โชจิได้รับเลือกให้เป็นตัวแทนของทีมชาติสหรัฐชุดเยาวชน ในการเข้าร่วมการแข่งขันวอลเลย์บอลยุวชนชายชิงแชมป์นอร์เซกา 2004 และยังได้รับรางวัลตัวเชตยอดเยี่ยมจากการแข่งขันรายการนี้ และต่อมาในปี ค.ศ. 2007 ได้เข้าแข่งขันวอลเลย์บอลชายชิงแชมป์โลก รุ่นอายุไม่เกิน 21 ปี ในโมร็อกโก ซึ่งจบอันดับที่ 7 ในปีเดียวกันเขาได้เข้าศึกษาที่มหาวิทยาลัยสแตนฟอร์ดและได้ลงเล่นวอลเลย์บอลให้กับทีมสแตนฟอร์ดคาร์ดินัลซึ่งเป็นทีมให้มหาวิทยาลัยและบางครั้งเขายังได้ลงเล่นร่วมกับเอริกน้องชายของเขา ในปี ค.ศ. 2010 เขาได้เป็นผู้มีส่วนสำคัญในการพาทีมเข้ารับรางวัลชนะเลิศในการแข่งขันเอ็นซีเอเอ นอกจากนี้ยังได้รับรางวัลผู้เล่นยอดเยี่ยมในรอบชิงชนะเลิศ และรางวัลเอวีซีเอผู้เล่นยอดเยี่ยมแห่งปี  
หลังจากนั้นเขาได้ย้ายไปเล่นให้สโมสรตัมเปเรอิสกุ-วอลเลย์ในประเทศฟินแลนด์ ซึ่งเขาจบอันดับที่ 3 ของลีก ในฤดูกาล 2011–2015 เขาได้ย้ายไปเล่นที่สโมสรเบอร์ลินรีไซเคิลวอลลีย์ ในบุนเดิสลีกาของเยอรมนี ซึ่งได้แชมป์ลีกในฤดูกาล 2012, 2013 และ 2014 ในฤดูกาล 2014 เอริกน้องชายของเขาได้ย้ายมาเล่นร่วมสโมสรเดียวกันกับเขา
ในฤดูกาล 2015–16 เขาได้ลงเล่นในเตอร์กิชเมนส์วอลเลย์บอลลีกกับสโมสรอาร์คัสอิซมีร์ของตุรกี  ต่อมาในฤดูกาล 2016–17 เขาได้ย้ายไปยังสโมสรโลโคโมติฟโนโวซีบิสค์ ในประเทศรัสเซีย ฤดูกาล 2017–18 เขาได้ย้ายไปสโมสรจีกรุปมอนซาในเซเรียอาอูโน (Serie A1) ของอิตาลี และและในฤดูกาลต่อมาเขาไปเล่นให้กับอัสแซตซอแรซอเวียแชชุฟ ในปลุสลีกา 

**สังกัดสโมสร**
 USA มหาวิทยาลัยสแตนฟอร์ด (2007–2010)- FIN ตัมเปเรอิสกุ-วอลเลย์ (2010–2011)- GER เบอร์ลินรีไซเคิลวอลลีย์ (2011–2015)- TUR อาร์คัสอิซมีร์ (2015–2016)- RUS โลโคโมติฟโนโวซีบิสค์ (2016–2017)- ITA จีกรุปมอนซา (2017–2018)- POL อัสแซตซอแรซอเวียแชชุฟ (2018–ปัจจุบัน)

**เกียรติประวัติ**

**สโมสร**
 ฟินนิชแชมเปียนชิป ฤดูกาล 2010–11 – 16px เหรียญทองแดง, ร่วมกับตัมเปเรอิสกุ-วอลเลย์- บุนเดิสลีกา 2011–12 – 16px ชนะเลิศ, ร่วมกับเบอร์ลินรีไซเคิลวอลลีย์- บุนเดิสลีกา 2012–13 – 16px ชนะเลิศ, ร่วมกับเบอร์ลินรีไซเคิลวอลลีย์- บุนเดิสลีกา 2013–14 – 16px ชนะเลิศ, ร่วมกับเบอร์ลินรีไซเคิลวอลลีย์- บุนเดิสลีกา 2014–15 – 16px รองชนะเลิศ, ร่วมกับเบอร์ลินรีไซเคิลวอลลีย์- ซีอีวีแชมเปียนส์ลีก ฤดูกาล 2014–15 – 16px เหรียญทองแดง, ร่วมกับเบอร์ลินรีไซเคิลวอลลีย์- เตอร์กิชเมนส์วอลเลย์บอลลีก 2015–16 – 16px เหรียญทองแดง, ร่วมกับอาร์คัสอิซมีร์- รัสเซียนซูเปอร์ลีก 2016–17 – 16px เหรียญทองแดง, ร่วมกับโลโคโมติฟโนโวซีบิสค์

**ทีมชาติ**
 วอลเลย์บอลชายแพนอเมริกันคัป 2012 – 16px เหรียญทอง- วอลเลย์บอลเวิลด์ลีก 2014 – 16px เหรียญทอง- วอลเลย์บอลเวิลด์ลีก 2015 – 16px เหรียญทองแดง- วอลเลย์บอลชายเวิลด์คัพ 2015 – 16px เหรียญทอง- โอลิมปิกฤดูร้อน 2016 – 16px เหรียญทองแดง- วอลเลย์บอลชายชิงแชมป์นอร์เซกา 2017 – 16px เหรียญทอง- วอลเลย์บอลชายเนชันส์ลีก 2018 – 16px เหรียญทองแดง- วอลเลย์บอลชายชิงแชมป์โลก 2018 – 16px เหรียญทองแดง - วอลเลย์บอลชายเนชันส์ลีก 2019 – 16px เหรียญเงิน

**อ้างอิง**

**แหล่งข้อมูลอื่น**
  FIVB profile-  CEV profile date=2015-09-24 -  Team USA player profile
หมวดหมู่:นักวอลเลย์บอลชายชาวอเมริกัน
หมวดหมู่:บุคคลจากโฮโนลูลู
หมวดหมู่:นักวอลเลย์บอลในโอลิมปิกฤดูร้อน 2016
หมวดหมู่:ชาวอเมริกันเชื้อสายญี่ปุ่น
หมวดหมู่:นักวอลเลย์บอลในโอลิมปิกฤดูร้อน 2020